31995R2993
L 312/25
JURNALUL OFÍCIAL AL UNIUNII EUROPENE
REGULAMENTUL (CE) NR. 2993/95 AL COMISIEI
din 19 decembrie 1995
de modificare a Regulamentului (CE) nr. 1518/95 de stabilire a normelor de aplicare a Regulamentului (CEE) nr. 1418/76 al Consiliului și a Regulamentului (CEE) nr. 1766/92 al Consiliului privind sistemul de import și export pentru produsele transformate din cereale și orez și de modificare a Regulamentului (CE) nr. 1162/95 de stabilire a normelor de aplicare a sistemului de certificate de import și export pentru cereale și orez
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței cerealelor (1), modificat ultima dată de Regulamentul (CE) nr. 1863/95 (2), în special articolele 11, 13 și 16,
întrucât Regulamentul (CE) nr. 1518/95 (3) al Comisiei stabilește normele de aplicare a Regulamentului (CEE) nr. 1418/76 al Consiliului (4), modificat ultima dată de Regulamentul (CE) nr. 1530/95 (5) și, respectiv, a Regulamentului (CEE) nr. 1766/92 al Consiliului, în ceea ce privește sistemul de import și export pentru produsele transformate din cereale și orez,
întrucât Regulamentul (CE) nr. 2448/95 al Comisiei (6) modifică, cu efect de la 1 ianuarie 1996, Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (7), în ceea ce privește unele produse cerealiere de la codul NC 1104;
întrucât Regulamentul (CE) nr. 1518/95 trebuie modificat pentru a ține seama de aceste modificări cu efect de la 1 ianuarie 1996,
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 1518/95 se modifică după cum urmează:
1.
Codul de produs „1104 22 10 100” se înlocuiește cu codul de produs „1104 22 20 100” .
2.
Codul de produs „1104 22 99 100” și datele referitoare la acesta se elimină.
Articolul 2
Prezentul regulament intră în vigoare la 1 ianuarie 1996.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 1995.